Neville Longbottom

Keluarga Neville

Ibu bapa Neville ialah Frank dan Alice Longbottom. Mereka dahulunya ialah Auror yang hebat dan anggota Kumpulan Phoenix semasa Lord Voldemort pernah berkuasa. Mereka telah dijadikan tidak siuman oleh sekumpulan Death Eater, dikatakan Barty Crouch Jr. dan Bellatrix Lestrange, yang menyiksa mereka dengan Sumpahan Cruciatus. Mereka kini berada di Hospital St Mungo untuk Kecederaan dan Penyakit Ajaib. Nenek Neville, Augusta yang membesarkannya sejak kecil. Augusta amat tegas dalam hal disiplin. Augusta sangat berharap yang Neville akan menjejaki langkah ayahnya tanpa mengisahkan kesesuaian dan minatnya. Apabila Neville memberitahu Profesor McGonagall yang neneknya merasakan "Mantera" adalh sihir yang kurang baik berbanding Transfigurasi, McGonagall memberitahunya yang "Kini sudah masanya nenek kamu belajar untuk bangga dengan cucu yang dia ada, bukan dengan apa yang diharapkan".
Neville juga mempunya datuk saudara, Algie, yang disebut banyak kalidan telah memberinya kodok dan Mimbulous Mimbletonia. Walau bagaimanapun, dia tidak pernah muncul dalam buku. Algie lebih suka mendorong dalam keadaan paksa, sepertimana mencampakkan Neville ke dalam tasik untuk melihat sama ada dia lemas dan mencampakkanya ke luar tingkap untuk melihat sama ada dia boleh melambung. Mungkin ini menyebabkan keadaan emosi Neville agak rapuh.
Kehilangan ibu bapanya memberi kesan yang sangat besar kepada Neville. Ketika Harry Potter mengetahui akan nasib ibu bapa Neville ketika Harry Potter dalam Piala Api, Neville masih tidak mengetahuinya. Ketika Harry Potter dalam Kumpulan Phoenix, Harry dan rakannya, Ron Weasley, Hermione Granger, dan Ginny Weasley terserempak dengan Neville ketika melawat ibu bapanya di Hospital St Mungo. Mereka telah menyimpan rahsia itu.

Perwatakan dan perkembangan

Neville mempunyai kurang keyakinan diri. Walaupun berdarah sihir tulen, dia sukar dalam mempraktikkan sihir dan sering menimbulkan masalah tentang itu (walaupun dia mampu melayangkan gurunya, Profesor Flitwick sekeliling kelas akibat kurang penumpuan). Mungkin itu disebabkan dia menggunakan tongkat sakti ayahnya. Walau bagaimanapun, dia mampu berdiri bersama rakannya menentang musuh. Dalam buku kelima, dia menunjukkan peningkatan yang drastik dalam kelas Pertahanan Terhadap Ilmu Hitam yang diajar oleh Harry sendiri. Hal tersebut dan beberapa lagi kelakuannya dalam siri Kumpulan Phoenix, menunjukkan keinginan dia untuk membalas dendam kepada Lestrange selepas melarikan diri dari Azkaban.
Neville juga terkenal dengan sifat pelupanya. Dia menggunakan Remembrall untuk mengingatkannnya tetapi malangnya dia masih tidak dapat mengingat apa yang dilupai. Ini mungkin disebabkan kesan memori sihir yang diterima akibat melihat ibu bapanya disiksa.
Pada empat buku yang pertama, Neville lebih dikatakan mempunyai "satu warna" tetapi dia jelas menjadi dirinya sendiri pada buku kelima. Malah, dia juga membantu dalam menghalang Lord Voldemort daripada mengetahui ramalan Profesor Trelawney dan menyelamatkan nyawa Harry ketika pertarungan di Jabatan Misteri.
Perkara yang menarik ialah Dumbledore memperkatakan perkaitan dalam Harry Potter dalam Kumpulan Phoenix yang kedua-dua Harry dan Neville dilahirkan pada bulan yang sama, hari yang hampir sama, dan berkait dengan ramalan yang mungkin dibuat untuk salah satu daripada mereka. Pandangan Dumbledore bahawa pemilihan tentang siapakah 'yang Terpilih' (The Chosen One) adalah dibuat oleh Voldemort sendiri ketika cubaannya untuik membunuh Harrry berbanding Neville. Ada peminat merasakan yang Neville mungkin membawa makna yang lebih dari itu dan pengarang J. K. Rowling mengatakan yang ramalan itu telah disebut dengan "sangat berhati-hati".